Document ID: /roh_data/filtered/fineweb-2-filterrobots_roh.jsonl.gz/15841

Per ils 300 participants al campiunadi Grischun da golf a Vulpera è quai ina sfida tut speziala. La plazza da Golf da Vulpera è unica. Autras plazzas ch'èn situadas sin ina planira. Quella plazza è situada enturn Vulpera e la cuntrada è stippa. Tar duas foras ston ins perfin giugar la balla sur la via principala che maina da Scuol a Vulpera.
Mintga 11 onns a Vulpera
Ils campiunadis Grischuns da Golf vegnan manads tras en in turnus. En tut datti 11 clubs en Grischun e quels campiunadis organisescha mintg'onn in auter club. Sonda ils 26 d'avust è il Cup Grison, dumengia ils campiunadis singuls e glindesdi ils 28 d'avust ils campiunadis dals seniors.